
1. Informācija par meliorācijas sistēmām un būvēm
1.1. Pēc meliorācijas kadastra informācijas sistēmas datiem darbība paredzēta meliorācijas objekta “Jauntīreļi”, 1977. gads, arhīva šifrs 5105, teritorijā.
Paredzētās darbības zonā atrodas meliorācijas sistēmas un būves:
1.1.1. valsts nozīmes ūdensnoteka N-41, meliorācijas kadastra kods 384242:01;
1.1.2. drenas, drenu kolektori.
1.2. Nepieciešamības gadījumā ar iepriekš būvētā meliorācijas objekta nodošanas lietu var iepazīties pie valsts SIA "Zemkopības ministrijas nekustamie īpašumi" (turpmāk – ZMNĪ) Zemgales reģiona meliorācijas nodaļas (turpmāk – Nodaļa) Rīgas sektora vadītāja Ivara Lagzdiņa, dokumentu glabātuvē Rīgas ielā 113, Salaspilī.
1.3. Meliorācijas kadastra informācija ir atrodama interneta vietnē www.melioracija.lv.
1.4. Meliorācijas sistēmām un būvēm ir noteiktas ekspluatācijas aizsargjoslas:
1.4.1. valsts nozīmes un koplietošanas ūdensnotekām lauksaimniecībā izmantojamās zemēs ‑ ūdensnotekas abās pusēs 10 m attālumā no ūdensnotekas krotes, bet meža zemēs ‑ atbērtnes pusē (atkarībā no atbērtnes platuma) 8 ‑ 10 m attālumā no ūdensnotekas krotes;
1.5. Aizsargjoslas ap meliorācijas būvēm un ierīcēm apbūves zonās un apdzīvotās vietās noteiktas teritoriju plānojumos un pašvaldību saistošajos noteikumos.

2. Vispārīgie noteikumi
2.1. Būvniecībā ievērot vietējās pašvaldības teritorijas plānojumu un apbūves noteikumus.
2.2. Ja būvniecība skar meliorācijas sistēmas un nepieciešama to pārkārtošana, būvdarbus veikt ievērojot Ministru kabineta 16.09.2014. noteikumu Nr. 550 "Hidrotehnisko un meliorācijas būvju būvnoteikumi" un Ministru kabineta 30.06.2015. noteikumu Nr. 329 "Noteikumi par Latvijas būvnormatīvu LBN 224‑15 "Meliorācijas sistēmas un hidrotehniskās būves"" prasības.
2.3. Meliorācijas sistēmu būvdarbus izpildīt, ievērojot ar LR Zemkopības ministrijas 07.04.2009. rīkojumu Nr.65 apstiprināto Uzņēmumu tehnisko noteikumu (turpmāk – UTN) "Meliorācijas sistēmas ‑ Būvdarbu izpilde un būvju nodošana ekspluatācijā" prasības.

3. Īpašās prasības
3.1. Būvniecības ieceres dokumentācijā (turpmāk – Projekts) jāiekļauj tehniskais risinājums virszemes noteces uztveršanai un novadīšanai no objektam piegulošajām platībām, tai skaitā gājēju un velosipēdu ceļa grāvju savienošanai ar esošo meliorācijas sistēmu.
3.2. Projekta realizācijas rezultātā nav pieļaujama melioratīvā stāvokļa pasliktināšanās objektā, objektam piegulošajās platībās, kā arī valsts nozīmes, koplietošanas un viena īpašuma meliorācijas sistēmās.
3.3. Ja būvniecība skar meliorācijas sistēmas un nepieciešama to pārbūve, Projektā jāiekļauj meliorācijas sistēmu (MS) sadaļa, ko izstrādā meliorācijas sistēmu projektēšanas jomā sertificēts būvspeciālists.
3.4. Vietās, kur gājēju un velosipēdu ceļš šķērso ūdensnoteku, jāveic papildu inženierizpētes darbi augšpus un lejpus izbūves vietai, minimāli nepieciešamajā attālumā no projektētās transportbūves, lai pamatotu iebūves augstuma atzīmes.
3.5. Caurteku caurvades spēju un diametru noteikt ar hidraulisko aprēķinu, ko pievieno Projektam.
3.6. Caurteku būvniecību veikt atbilstoši ar LR Zemkopības ministrijas 01.07.2008. rīkojumu Nr.122 apstiprināto Uzņēmumu tehnisko noteikumu "Meliorācijas sistēmas ‑ Caurtekas" prasībām. Caurteku dibena atzīmes norādīt Latvijas normālo augstumu sistēmā LAS‑2000.5 sistēmā.
3.7. Paredzēt ūdensnotekas pārtīrīšanu ārpus gājēju un velosipēdu ceļa zemes nodalījuma joslas, ja tas nepieciešams ūdens novades nodrošināšanai.
3.8. Drenāža zem projektētā gājēju un velosipēdu ceļa atjaunojama ar atbilstošas stiprības neperforētām caurulēm vai jāpārbūvē (atbilstoši situācijai).
3.9. Drenāžas būvniecību veikt atbilstoši ar LR Zemkopības ministrijas 01.07.2008. rīkojumu Nr.124 apstiprināto UTN "Meliorācijas sistēmas ‑ Drenāžas būves" prasībām.
3.10. Projekta ģenerālplānam pievienot piezīmi: “Pirms būvdarbiem jāprecizē drenāžas novietojums, precizējot šķērsojuma vietas un fiksējot tās foto ar ģeolokāciju, jo drenāžas sistēmas novietojums dabā var atšķirties no meliorācijas kadastra informācijas sistēmā uzrādītā novietojuma”.
3.11. Ja tehnisko noteikumu prasības nevar izpildīt vai akceptētā būvniecības iecerē izdarītās izmaiņas skar tehnisko noteikumu nosacījumus, tehniskos risinājumus vai attiecīgās izmaiņas saskaņot ar Nodaļu.
3.12. Projektu saskaņot ar ZMNĪ būvniecības informācijas sistēmā (turpmāk – BIS).
3.13. Lai no Nodaļas saņemtu atzinumu par būves gatavību ekspluatācijai, BIS jāiesniedz būvdarbu izpildmērījuma plāns DGN vai DWG formātā un apliecinājums par drenāžas atjaunošanu vai neskaršanu, kā arī foto ar ģeolokāciju drenu šķērsojumiem.

4. Izvērtētā dokumentācija
4.1. BIS tehnisko noteikumu pieprasījums.

5. Papildu nosacījumi
5.1. Tehniskie noteikumi izdoti saskaņā ar Meliorācijas likuma 4. panta pirmo daļu.
5.2. Tehniskos noteikumus 1 (viena) mēneša laikā no to saņemšanas dienas var apstrīdēt Administratīvā procesa likuma noteiktajā kārtībā.
5.3. Tehniskie noteikumi derīgi 5 (piecus) gadus no parakstīšanas datuma.

Zemgales reģiona meliorācijas nodaļas vadītāja	Ilze Bergmane

